ΑΠΟΦΑΣΕΙΣ
Αριθμ. 1194/Φ20
Κανονισμός Λειτουργίας του Προγράμματος Μεταπτυχιακών Σπουδών «Μηχανικών Πληροφορι-
κής» του Τμήματος Ηλεκτρολόγων Μηχανικών
και Μηχανικών Υπολογιστών της Σχολής Μηχανικών του Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ ΜΕΣΟΓΕΙΑΚΟΥ
ΠΑΝΕΠΙΣΤΗΜΙΟΥ
Έχοντας υπόψη:
1. Το άρθρο 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
2. Τα άρθρα 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Τα άρθρα 79 έως 89 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/1-9-2023 απόφαση του
Πρύτανη του Ελληνικού Μεσογειακού Πανεπιστημίου
«Συγκρότηση της Συγκλήτου του Ελληνικού Μεσογειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 807/Φ120/10-2-2021 απόφαση της
Συγκλήτου του Ελληνικού Μεσογειακού Πανεπιστημίου «Έγκριση τροποποίησης της υπό στοιχεία 1486/Φ20
απόφασης (Β’ 3281/2019) περί επανίδρυσης του Προγράμματος Μεταπτυχιακών Σπουδών με τίτλο ”Μηχανι-
κών Πληροφορικής - Informatics Engineering“» (Β’ 615).
6. Την υπό στοιχεία 6338/Φ120/12.9.2018 απόφαση
της Συγκλήτου του ΤΕΙ Κρήτης «Έγκριση του Εσωτερικού
Κανονισμού Λειτουργίας του Προγράμματος Μεταπτυχιακών Σπουδών Π.Μ.Σ. με τίτλο «Μηχανικών Πληρο-
φορικής» - «Informatics Engineering» του Τμήματος
Μηχανικών Πληροφορικής Τ.Ε. του ΤΕΙ Κρήτης» (Β’ 4529).
7. Την υπό στοιχεία 8983/Φ20/29-11-2023 απόφαση
της Συγκλήτου του Ελληνικού Μεσογειακού Πανεπιστημίου «Έγκριση Κανονισμού Προγραμμάτων Μετα-
πτυχιακών και Διδακτορικών Σπουδών του Ελληνικού
Μεσογειακού Πανεπιστημίου» (Β’ 6895).
8. Την απόφαση της Συνέλευσης του Τμήματος Ηλεκτρολόγων Μηχανικών και Μηχανικών Υπολογιστών του
Ελληνικού Μεσογειακού Πανεπιστημίου στη συνεδρίαση
υπό στοιχεία πράξης 101/Θ.1A/12-12-2023 «Έγκριση Κανονισμού Λειτουργίας Προγράμματος Μεταπτυχιακών
Σπουδών. (Α). ΠΜΣ “Μηχανικών Πληροφορικής”».
9. Το με ημερ. 19-1-2024 Πρακτικό της Επιτροπής Μεταπτυχιακών Σπουδών.
10. Την υπό στοιχεία 218/Φ20/12-1-2023 απόφαση
του Συμβουλίου Διοίκησης του Ελληνικού Μεσογειακού
Πανεπιστημίου «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33).
11. Την υπό στοιχεία 219/Φ20/12-1-2023 πράξη του
Πρύτανη του Ελληνικού Μεσογειακού Πανεπιστημίου
«Καθορισμός Τομέων ευθύνης Αντιπρυτάνεων - Μεταβίβαση αρμοδιοτήτων και σειρά αναπλήρωσης του Πρύτα-
νη του Ελληνικού Μεσογειακού Πανεπιστημίου» (Β’ 265).
12.
Την
υπό
στοιχεία
8768/Φ20/7-12-2022
(Υ.Ο.Δ.Δ. 1163) διαπιστωτική πράξη του Αντιπρύτανη
του Ελληνικού Μεσογειακού Πανεπιστημίου, με την
οποία διαπιστώθηκε η εκλογή Πρύτανη του Ελληνικού
Μεσογειακού Πανεπιστημίου.
13. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφάσισε:
Εγκρίνει τον Κανονισμό Λειτουργίας του Προγράμματος Μεταπτυχιακών Σπουδών «Μηχανικών Πληρο-
φορικής» του τμήματος Ηλεκτρολόγων Μηχανικών και
Μηχανικών Υπολογιστών, ως ακολούθως:
Άρθρο 1
Γενικές διατάξεις
Το Τμήμα Ηλεκτρολόγων Μηχανικών και Μηχανικών
Υπολογιστών του Ελληνικού Μεσογειακού Πανεπιστημίου οργανώνει και λειτουργεί Πρόγραμμα Μεταπτυχιακών
Σπουδών (Π.Μ.Σ.) με τίτλο «Μηχανικών Πληροφορικής»,
σύμφωνα με τις διατάξεις του παρόντος Κανονισμού Λειτουργίας, του Κανονισμού Μεταπτυχιακών και Διδακτο-
ρικών Σπουδών του ΕΛΜΕΠΑ, και τις εκάστοτε ισχύουσες
διατάξεις του νόμου. Ο τίτλος του Π.Μ.Σ. στην αγγλική
γλώσσα είναι «Informatics Engineering». Το πρόγραμμα υλοποιείται στην έδρα του Τμήματος Ηλεκτρολόγων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1306
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
Μηχανικών και Μηχανικών Υπολογιστών, το οποίο παρέχει τη γραμματειακή και διοικητική υποστήριξη του
Προγράμματος.
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών «Μηχανικών
Πληροφορικής» έχει ως αντικείμενο την παροχή υψηλού
επιπέδου θεωρητικών, επιστημονικών και τεχνολογικών
γνώσεων σε θέματα αιχμής της Πληροφορικής, προκειμένου οι απόφοιτοι να είναι σε θέση να ανταπεξέλθουν
στις απαιτήσεις κάθε σχετικού ανταγωνιστικού περιβάλλοντος εργασίας. Ως μεταπτυχιακό πρόγραμμα, στοχεύει
επίσης στην καλλιέργεια της ερευνητικής κουλτούρας,
προάγοντας και παρέχοντας τα εφόδια για ερευνητική
δραστηριότητα υψηλού επιπέδου σε όλους τους συναφείς τομείς. Το επίπεδο των γνώσεων που παρέχονται
από το Π.Μ.Σ. δίνει στους αποφοίτους του τη δυνατότητα
για συνέχιση των σπουδών τους σε διδακτορικό επίπεδο.
Σκοπό του προγράμματος αποτελεί η παροχή γνώσεων
και η ανάπτυξη δεξιοτήτων και ικανοτήτων, σε καθεμιά
από τις τρεις κατευθύνσεις του Προγράμματος, οι οποίες
περιλαμβάνουν: α) Τα δίκτυα υπολογιστών και τα πολυμέσα, β) την τεχνολογία λογισμικού και τις εφαρμογές
αυτής, και γ) τα έξυπνα συστήματα και την αρχιτεκτονική
των υπολογιστών.
Με την ολοκλήρωση του Προγράμματος Μεταπτυχιακών Σπουδών «Μηχανικών Πληροφορικής» οι απόφοιτοι
θα είναι σε θέση να:
1. Αντιμετωπίζουν με επιτυχία τις προκλήσεις των ταχέως εξελισσόμενων τεχνολογιών στον τομέα της πλη-
ροφορικής, των πολυμέσων και των τηλεπικοινωνιών.
2. Γνωρίζουν τόσο θεωρητικά όσο και πρακτικά ένα
ευρύ φάσμα νέων τεχνολογιών.
3. Καλύπτουν τις ανάγκες μιας δυναμικής αγοράς
εργασίας, όπως είναι αυτή της πληροφορικής και των
τηλεπικοινωνιών.
4. Δουλεύουν αυτοδύναμα ή/και σε συνεργασία με
άλλους επιστήμονες.
5. Προάγουν την έρευνα στο αντικείμενο της εξειδίκευσής τους.
Οι απόφοιτοι αποκτούν προσόντα για τη μετέπειτα
επαγγελματική ή ακαδημαϊκή τους πορεία στο αντικείμενο του Μηχανικού Πληροφορικής αφού θα διαθέ-
τουν πολύ εξειδικευμένες γνώσεις στο εν λόγω πεδίο
εργασίας, διαθέτουν κριτική επίγνωση των ζητημάτων
γνώσης, κατέχουν εξειδικευμένες δεξιότητες επίλυσης
προβλημάτων, ενώ μπορούν να διαχειρίζονται και να
μετασχηματίζουν περιβάλλοντα εργασίας ή σπουδής
που είναι σύνθετα, απρόβλεπτα και απαιτούν νέες στρατηγικές προσεγγίσεις.
Άρθρο 3
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) «Μηχανικών Πληροφορικής». Στην αγγλι-
κή γλώσσα, ο τίτλος είναι «Master of Science (MSc) in
Informatics Engineering». Για την απόκτηση του Διπλώματος Μεταπτυχιακών Σπουδών (Δ.Μ.Σ.) του Π.Μ.Σ.
είναι υποχρεωτική η επιτυχής παρακολούθηση των
μαθημάτων που ορίζει το πρόγραμμα σπουδών και η
συγκέντρωση ενενήντα (90) πιστωτικών μονάδων ECTS.
Ο τίτλος απονέμεται από το Τμήμα Ηλεκτρολόγων Μηχανικών και Μηχανικών Υπολογιστών και υπογράφεται από
τον Διευθυντή του Π.Μ.Σ. και τον Πρύτανη του Ελληνικού
Μεσογειακού Πανεπιστημίου. Το απονεμόμενο Δίπλωμα
Μεταπτυχιακών Σπουδών κατατάσσεται στο επίπεδο 7
του Εθνικού Πλαισίου Προσόντων (ΕΠΠ) και του Ευρωπαϊκού Πλαισίου Προσόντων (European Qualifications
Framework - EQF).
Άρθρο 4
Κατηγορίες και αριθμός εισακτέων
Στο Π.Μ.Σ. «Μηχανικών Πληροφορικής» γίνονται δεκτοί κάτοχοι τίτλου του πρώτου κύκλου σπουδών Α.Ε.Ι.
της ημεδαπής ή ομοταγών ιδρυμάτων της αλλοδαπής.
Οι κατηγορίες των πτυχιούχων που γίνονται δεκτές περιλαμβάνουν αποφοίτους τμημάτων Πληροφορικής,
Επιστήμης Υπολογιστών, Μηχανικών Υπολογιστών,
Ηλεκτρολόγων Μηχανικών, Ηλεκτρονικών Μηχανικών
ή άλλων συναφών τμημάτων.
Ο ανώτατος αριθμός των εισακτέων φοιτητών στο
Πρόγραμμα Μεταπτυχιακών Σπουδών «Μηχανικών
Πληροφορικής» ανέρχεται, ετησίως, σε εικοσιπέντε (25).
Άρθρο 5
Χρονική διάρκεια λειτουργίας
Η χρονική διάρκεια λειτουργίας του Π.Μ.Σ. ορίζεται
έως και το ακαδημαϊκό έτος 2028-2029. Δύναται να παραταθεί η χρονική διάρκεια, με απόφαση Συγκλήτου,
έπειτα από εισήγηση της Συνέλευσης εφόσον πληροί τα
κριτήρια της εσωτερικής και εξωτερικής αξιολόγησης,
σύμφωνα με την ισχύουσα νομοθεσία.
Άρθρο 6
Δομή και όργανα
Αρμόδια όργανα για θέματα του Προγράμματος Μεταπτυχιακών Σπουδών είναι τα ακόλουθα:
α) Η Σύγκλητος του Πανεπιστημίου,
β) η Επιτροπή Μεταπτυχιακών Σπουδών,
γ) η Συνέλευση του Τμήματος,
δ) η Συντονιστική Επιτροπή (Σ.Ε.), και
ε) ο Διευθυντής του Π.Μ.Σ.
Αρμοδιότητες της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
του Π.Μ.Σ., καθώς και την παράταση της διάρκειας του
Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής του Π.Μ.Σ.,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/φοιτη-
τριών και εγκρίνει την εγγραφή αυτών στο Π.Μ.Σ.,
δ) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό
διδακτικό έργο σε Π.Μ.Σ. στους υποψήφιους διδάκτορες του Τμήματος, υπό την επίβλεψη διδάσκοντος
του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον επιβλέποντα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
η) αναθέτει σε μεταπτυχιακούς φοιτητές τη διεξαγωγή
επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
θ) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος Ηλεκτρολόγων Μηχανικών και Μηχανικών Υπολογιστών οι αρ-
μοδιότητες των περ. γ) και ε) έχουν μεταβιβαστεί στη
Σ.Ε. του Π.Μ.Σ.
Συντονιστική Επιτροπή
Η Σ.Ε. αποτελείται από τον Διευθυντή του Π.Μ.Σ. και
τέσσερα (4) μέλη Διδακτικού Ερευνητικού Προσωπικού (Δ.Ε.Π.) του Τμήματος και ομότιμους καθηγητές,
που έχουν συναφές γνωστικό αντικείμενο με αυτό του
Π.Μ.Σ. και αναλαμβάνουν διδακτικό έργο στο Π.Μ.Σ. Τα
μέλη της Σ.Ε. καθορίζονται με απόφαση της Συνέλευσης
του Τμήματος.
Η Σ.Ε. είναι αρμόδια για την παρακολούθηση και
τον συντονισμό της λειτουργίας του προγράμματος
και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται
με την ποιοτική αναβάθμιση του προγράμματος σπουδών.
H Συντονιστική Επιτροπή συνεδριάζει και λειτουργεί
σύμφωνα με τους κανόνες των συλλογικών οργάνων
του Πανεπιστημίου.
Διευθυντής του Π.Μ.Σ.
Ο Διευθυντής του Π.Μ.Σ. προέρχεται από τα μέλη
Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με από-
φαση της Συνέλευσης του Τμήματος για διετή θητεία,
με δυνατότητα ανανέωσης χωρίς περιορισμό. Σε περίπτωση διατμηματικού, διιδρυματικού ή κοινού Π.Μ.Σ.
ορίζεται από την επιτροπή προγράμματος σπουδών ένα
(1) μέλος της ως Διευθυντής του Π.Μ.Σ.
Ο Διευθυντής του Π.Μ.Σ. έχει τις ακόλουθες αρμοδιότητες:
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Πανεπιστημίου θέματα σχετικά με την
αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος του προγράμματος
και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης
για την εκτέλεση των αρμοδιοτήτων που τους ανατίθενται και σχετίζεται με την εκτέλεση των καθηκόντων
τους. Ο Διευθυντής του Π.Μ.Σ., που είναι παράλληλα
Επιστημονικός Υπεύθυνος στην περίπτωση αυτοχρηματοδοτούμενου προγράμματος, αιτείται στην Επι-
τροπή Ερευνών του Ειδικού Λογαριασμού Κονδυλίων Έρευνας τον ορισμό Αναπληρωτή Επιστημονικού
Υπευθύνου για τις ανάγκες οικονομικής διαχείρισης
του Π.Μ.Σ. Το αίτημα του Διευθυντή του Π.Μ.Σ. πρέπει
να συνοδεύεται από απόφαση του αρμόδιου οργάνου
του Π.Μ.Σ.
Άρθρο 7
Διδάσκοντες στο ΠΜΣ
Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
του αρμόδιου οργάνου του Π.Μ.Σ. στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ΕΛΜΕΠΑ
ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Όλες οι κατηγορίες διδασκόντων δύνανται να αμείβονται αποκλειστικά από τους πόρους του Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το Εθνικό Πρόγραμμα
Ανάπτυξης.
Τα μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Π.Μ.Σ. του
Τμήματος ή της Σχολής.
Άρθρο 8
Τρόπος εισαγωγής
Η επιλογή των φοιτητών γίνεται σύμφωνα με τον
ν. 4957/2022 και τις προβλέψεις του Κανονισμού Μεταπτυχιακών και Διδακτορικών Σπουδών καθώς και του
παρόντος Κανονισμού. Μετά από απόφαση της Σ.Ε., τον
μήνα Ιούνιο κάθε ακαδημαϊκού έτους δημοσιεύεται και
αναρτάται στην ιστοσελίδα του Π.Μ.Σ. και του ιδρύματος
προκήρυξη για την εισαγωγή μεταπτυχιακών φοιτητών
για το επόμενο ακαδημαϊκό έτος. Οι αιτήσεις μαζί με τα
απαραίτητα δικαιολογητικά κατατίθενται στη Γραμματεία του Π.Μ.Σ., σε προθεσμία που ορίζεται στην προ-
κήρυξη και μπορεί να παραταθεί.
Απαραίτητα δικαιολογητικά είναι:
1. Αίτηση συμμετοχής.
2. Βιογραφικό σημείωμα.
3. Αντίγραφο πτυχίου ή βεβαίωση περάτωσης σπουδών.
4. Αναλυτική βαθμολογία προπτυχιακών μαθημάτων
5. Πιστοποιητικό γλωσσομάθειας αγγλικής γλώσσας
(επιπέδου Β2 ή ανώτερου).
6. Δημοσιεύσεις σε περιοδικά με κριτές, εάν υπάρχουν.
7. Αποδεικτικά επαγγελματικής ή ερευνητικής δραστηριότητας, εάν υπάρχουν.
8. Φωτοτυπία δύο όψεων της αστυνομικής ταυτότητας.
9. Δύο συστατικές επιστολές.
Για υποψήφιους που διαθέτουν τίτλους πρώτου κύκλου σπουδών από ιδρύματα της αλλοδαπής ακολου-
θείται η διαδικασία που ορίζει ο ν. 4957/2022.
Άρθρο 9
Τρόπος επιλογής εισακτέων
Η επιλογή των εισακτέων πραγματοποιείται με βάση τα
ακόλουθα κριτήρια και τους αντίστοιχους συντελεστές
βαρύτητας:
Κριτήρια
Συντελεστής
Βαθμός πτυχίου
30%
Πτυχιακή Εργασία στο αντικείμενο του
ΠΜΣ
20%*
Κατοχή δεύτερου συναφούς πτυχίου
Α’ ή Β’ κύκλου σπουδών
10%
Συναφής επαγγελματική εμπειρία
10%
Δημοσιεύσεις
10%
Άριστη γνώση Αγγλικών
10%
Προφορική συνέντευξη
10%
απαιτείται εκπόνηση διπλωματικής εργασίας, ο συντελεστής βαρύτητας του βαθμού του βασικού πτυχίου μπο-
ρεί να ανέρχεται έως και 50%.
Με βάση τα παραπάνω κριτήρια, η Επιτροπή Αξιολόγησης καταρτίζει τον πίνακα αξιολόγησης των φοιτητών
και τον καταθέτει στη Συνέλευση του Τμήματος για λήψη
απόφασης. Ο πίνακας περιλαμβάνει το σύνολο των υποψηφίων που έχουν υποβάλλει αποδεκτή αίτηση.
Οι επιτυχόντες θα πρέπει να εγγραφούν στη Γραμματεία του Π.Μ.Σ. εντός τριάντα (30) ημερών από την
απόφαση της Συνέλευσης. Σε περίπτωση μη εγγραφής
ενός ή περισσοτέρων φοιτητών,
θα κληθούν να εγγραφούν στο Π.Μ.Σ. οι επιλαχόντες
(αν υπάρχουν), με βάση τη σειρά τους στον εγκεκριμένο
αξιολογικό πίνακα.
Σε περίπτωση ισοβαθμίας (με μαθηματική στρογγυλοποίηση στην ακέραια μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 20% του ανώτατου αριθμού εισακτέων.
Άρθρο10
Διάρκεια φοίτησης
Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τρία (3) ακαδημαϊκά εξάμηνα. Συγκεκριμένα:
1. Πρόγραμμα πλήρους φοίτησης: Η φοίτηση διαρκεί
3 ακαδημαϊκά εξάμηνα.
2. Πρόγραμμα μερικής φοίτησης: Η φοίτηση διαρκεί
2*3 = 6 ακαδημαϊκά εξάμηνα.
Ο χρόνος φοίτησης για την απόκτηση του Δ.Μ.Σ. είναι
τρία (3) ακαδημαϊκά εξάμηνα κατ’ ελάχιστο και πέντε (5)
κατά μέγιστο για τους φοιτητές πλήρους φοίτησης. Σε
εξαιρετικές περιπτώσεις φοιτητών και κατόπιν αιτιολογημένης εισήγησης του επιβλέποντα Εκπαιδευτικού, η
Σ.Ε. ενδέχεται να επιτρέπει την παράταση του χρόνου
σπουδών πέραν των πέντε (5) εξαμήνων, για τις ανάγκες
ολοκλήρωσης της μεταπτυχιακής εργασίας και μόνον.
Αδικαιολόγητη, μη ολοκλήρωση των σπουδών πέραν αυτού του χρονοδιαγράμματος οδηγεί σε ερώτημα διαγρα-
φής του μεταπτυχιακού φοιτητή από το Π.Μ.Σ., το οποίο
επιλαμβάνεται η Σ.Ε. και αποφασίζει το αρμόδιο όργανο.
Ο μεταπτυχιακός φοιτητής με αίτησή του μπορεί να
ζητήσει αιτιολογημένα αναστολή φοίτησης, έως 12 μήνες κατά μέγιστο. Τα εξάμηνα αναστολής της φοιτητι-
κής ιδιότητας δεν προσμετρούνται στην προβλεπόμενη
ανώτατη διάρκεια κανονικής φοίτησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
Άρθρο 11
Πρόγραμμα σπουδών
Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Για την απόκτηση του Διπλώματος Μεταπτυχιακών Σπουδών (Δ.Μ.Σ.) απαιτούνται συνολικά ενενήντα (90) πιστωτικές μονάδες (ECTS). H επιτυχής παρακολούθηση
οκτώ (8) μαθημάτων (2 υποχρεωτικών και 6 επιλογής) και η επιτυχής ολοκλήρωση της Μεταπτυχιακής Διατριβής
είναι οι απαραίτητες προϋποθέσεις για την απόκτηση του Δ.Μ.Σ. Σε κάθε μάθημα αντιστοιχεί συγκεκριμένος αριθμός
πιστωτικών μονάδων. Τα εξάμηνα παρακολούθησης των μαθημάτων από τους φοιτητές είναι αυτά που αναγράφονται στο πρόγραμμα σπουδών και συνοψίζονται στον παρακάτω πίνακα, που καταγράφει ανά ακαδημαϊκό εξάμηνο
τον τίτλο του μαθήματος και τις πιστωτικές μονάδες που αντιστοιχούν σε αυτό.
Α/Α
ΤΙΤΛΟΣ ΜΑΘΗΜΑΤΟΣ
ΚΑΤΗΓΟΡΙΑ
Ακαδημαϊκό
εξάμηνο
ΠΙΣΤΩΤΙΚΕΣ
ΜΟΝΑΔΕΣ
(ECTS)
Διαχείριση Έργων και Μεθοδολογίες Έρευνας
Υ
Α
7,5
Προχωρημένος Προγραμματισμός σε C
Ε
Α
7,5
Προχωρημένα Θέματα Μηχανικής Λογισμικού &
Ε
Α
7,5
Μοντελοποίηση Μεγάλων Δεδομένων
Προχωρημένα Θέματα Πολυμέσων και Γραφικών
Ε
Α
7,5
Προχωρημένα Θέματα Δικτύων
Ε
Α
7,5
Εφαρμοσμένα Μαθηματικά
Ε
Α
7,5
Υπολογιστική Νοημοσύνη
Ε
Α
7,5
Κατανεμημένα Συστήματα και Εφαρμογές
Ε
Α
7,5
Σημασιολογικός Ιστός
Ε
Α
7,5
Δομές Δεδομένων και Αλγόριθμοι
Υ
Β
7,5
Προχωρημένα Θέματα Κεραιών, Διάδοσης
Ηλεκτρομαγνητικών Πεδίων και Ασύρματων Δικτύων
Ε
Β
7,5
Προχωρημένα Θέματα Τεχνητής Νοημοσύνης
Ε
Β
7,5
Προχωρημένα Θέματα Βιοϊατρικής Πληροφορικής
Ε
Β
7,5
Προχωρημένη Επεξεργασία Εικόνας και Τεχνητή Όραση
Ε
Β
7,5
Προχωρημένα Θέματα Εκπαιδευτικής Τεχνολογίας
Ε
Β
7,5
Διαδίκτυο των Αντικειμένων, Τεχνολογία και Εφαρμογές
Ε
Β
7,5
Προχωρημένα Ενσωματωμένα Συστήματα
Ε
Β
7,5
Ρεαλιστικά Πολυμέσα και Σχεδιοκίνηση
Ε
Β
7,5
Ειδικά Θέματα σε Πληροφοριακά Συστήματα Διοίκησης
Ε
Β
7,5
Θέματα Αξιολόγησης Ευχρηστίας
Ε
Β
7,5
Εφαρμοσμένη Μηχανική Μάθηση
E
B
7,5
Μεταπτυχιακή Διπλωματική Εργασία
Υ
Γ
Το αναλυτικό περίγραμμα κάθε μαθήματος αναρτάται στον ιστότοπο του Π.Μ.Σ.
Στο Π.Μ.Σ. «Μηχανικών Πληροφορικής» προσφέρονται τρεις (3) κατευθύνσεις που δίνουν δυνατότητα για την
απόκτηση του μεταπτυχιακού τίτλου με εξειδίκευση: α) Σε «Δίκτυα και Πολυμέσα», ή β) σε «Τεχνολογία Λογισμικού
και Εφαρμογές», ή γ) σε «Έξυπνα Συστήματα και Αρχιτεκτονική υπολογιστών». Για να απονεμηθεί ο τίτλος μιας
κατεύθυνσης απαιτείται: α) η επιτυχής παρακολούθηση, τουλάχιστον, τεσσάρων (4) μαθημάτων, συνολικά, της εν
λόγω κατεύθυνσης (δηλαδή πρέπει, τουλάχιστον, 4 από τα 6 μαθήματα επιλογής να ανήκουν στην κατεύθυνση), και
β) η Μεταπτυχιακή Εργασία να είναι συναφής με την ίδια κατεύθυνση. Η επιλογή κατεύθυνσης είναι προαιρετική
για τους φοιτητές του Π.Μ.Σ. Η κατεύθυνση που θα επιλέξει ένας φοιτητής δεν αναγράφεται στο Δίπλωμα Μεταπτυχιακών Σπουδών (Δ.Μ.Σ.) αλλά στις συμπληρωματικές βεβαιώσεις που το συνοδεύουν. Ο τίτλος σπουδών είναι
κοινός για όλους τους φοιτητές και είναι Δίπλωμα Μεταπτυχιακών Σπουδών (Δ.Μ.Σ.) «Μηχανικών Πληροφορικής».
H κατεύθυνση που επιλέγει να παρακολουθήσει ένας φοιτητής δηλώνεται στη γραμματεία του Π.Μ.Σ. μαζί με τη
δήλωση μαθημάτων που υποβάλλει σε κάθε εξάμηνο σπουδών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
Τα μαθήματα επιλογής που προσφέρει το ΠΜΣ «Μηχανικών Πληροφορικής» κατανέμονται ανά Κατεύθυνση και
Εξάμηνο όπως φαίνεται στον ακόλουθο πίνακα.
1η Κατεύθυνση: Δίκτυα και
Πολυμέσα (Network Engineering
and Multimedia)
2η Κατεύθυνση: Τεχνολογία
Λογισμικού και Εφαρμογές (Software
Technology and Applications)
3η Κατεύθυνση: Έξυπνα Συστήματα
και Αρχιτεκτονική υπολογιστών
(Intelligent Systems and Computer
Architecture)
Εξάμηνο
Τίτλος Μαθήματος
Εξάμηνο
Τίτλος Μαθήματος
Εξάμηνο
Τίτλος Μαθήματος
1ο
Προχωρημένα Θέματα
Δικτύων
1ο
Προχωρημένα Θέματα
Μηχανικής Λογισμικού και
Μοντελοποίηση Μεγάλων
Δεδομένων
1ο
Προχωρημένα Θέματα
Μηχανικής Λογισμικού και
Μοντελοποίηση Μεγάλων
Δεδομένων
Προχωρημένα Θέματα
Πολυμέσων και
Γραφικών
Σημασιολογικός Ιστός
Προχωρημένα Θέματα
Πολυμέσων και Γραφικών
Κατανεμημένα
Συστήματα και
Εφαρμογές
Προχωρημένος
Προγραμματισμός σε C
Υπολογιστική Νοημοσύνη
Υπολογιστική
Νοημοσύνη
Υπολογιστική Νοημοσύνη
Εφαρμοσμένα
Μαθηματικά
2ο
Προχωρημένα Θέματα
Κεραιών, Διάδοσης
Ηλεκτρομαγνητικών
Πεδίων και Ασύρματων
Δικτύων
2ο
Ειδικά Θέματα σε
Πληροφοριακά
Συστήματα Διοίκησης
2ο
Προχωρημένα
Ενσωματωμένα
Συστήματα
Διαδίκτυο των
Αντικειμένων,
Τεχνολογία και
Εφαρμογές
Προχωρημένα
Θέματα Εκπαιδευτικής
Τεχνολογίας
Διαδίκτυο των
Αντικειμένων, Τεχνολογία
και Εφαρμογές
Ρεαλιστικά Πολυμέσα
και Σχεδιοκίνηση
Θέματα Αξιολόγησης
Ευχρηστίας
Προχωρημένα
Θέματα Βιοϊατρικής
Πληροφορικής
Προχωρημένη
Επεξεργασία Εικόνας
και Τεχνητή Όραση
Προχωρημένα Θέματα
Τεχνητής Νοημοσύνης
Προχωρημένη
Επεξεργασία Εικόνας και
Τεχνητή Όραση
Εφαρμοσμένη
Μηχανική Μάθηση
Εφαρμοσμένη Μηχανική
Μάθηση
Εφαρμοσμένη Μηχανική
Μάθηση
Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μάθημα στο
πρόγραμμα σπουδών και η οποία εκφράζεται με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος αποτελεί ταυτόχρονα και τον συντελεστή βαρύτητας αυτού του μαθή-
ματος. Ο υπολογισμός αυτός εκφράζεται με τον ακόλουθο μαθηματικό τύπο:
Βαθμός Διπλώματος = (Βαθμός Μαθήματος1 x ECTS Μαθήματος1 + Βαθμός Μαθήματος2 x ECTS Μαθήματος2
+ ….+ Βαθμός ΜαθήματοςΝ x ECTS ΜαθήματοςΝ)/Συνολικός Αριθμός ECTS, όπου Ν ο αριθμός των απαιτούμενων
μαθημάτων ή εκπαιδευτικών δραστηριοτήτων για τη λήψη του Διπλώματος. Ως μάθημα λογίζεται και η Μεταπτυχιακή Διπλωματική Εργασία καθώς είναι υποχρεωτική για την ολοκλήρωση των σπουδών.
Άρθρο 12
Μεταπτυχιακές Διπλωματικές Εργασίες
Δικαίωμα επίβλεψης διπλωματικών εργασιών έχουν οι κατωτέρω διδάσκοντες στο Π.Μ.Σ. υπό την προϋπόθεση
ότι είναι κάτοχοι διδακτορικού διπλώματος:
α) Μέλη Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το Π.Μ.Σ.
έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π. του Τμήματος ή άλλων Τμημάτων του ΕΛΜΕΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο Π.Μ.Σ. Απαραίτητη προϋπόθεση είναι η συνάφεια του γνωστικού
αντικειμένου ή του επιστημονικού έργου ή του αντικειμένου της διατριβής των εν λόγω μελών του τμήματος
με το αντικείμενο του Π.Μ.Σ.
Άρθρο 13
Εξετάσεις και αξιολόγηση
μεταπτυχιακών φοιτητών/τριων
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό, έκαστο εκ των οποίων περιλαμβάνει δεκατρείς
(13) εβδομάδες διδασκαλίας. Τα μαθήματα του χειμερινού και εαρινού εξαμήνου εξετάζονται κατά τις περιό-
δους που ορίζει το ακαδημαϊκό ημερολόγιο καθώς και
κατά την επαναληπτική περίοδο του Σεπτεμβρίου. Σε
περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα ανα-
πλήρωσης αναρτώνται στην ηλεκτρονική πλατφόρμα
εκπαίδευσης και ενημερώνεται η Γραμματεία του Π.Μ.Σ.
Η αξιολόγηση των μεταπτυχιακών φοιτητών και η επίδοσή τους στα μαθήματα που υποχρεούνται να παρα-
κολουθήσουν στο πλαίσιο του Π.Μ.Σ. πραγματοποιείται
στο τέλος κάθε εξαμήνου με γραπτές ή προφορικές εξετάσεις ή/και με εκπόνηση εργασιών καθ’ όλη τη διάρκεια
του εξαμήνου. Ο τρόπος αξιολόγησης ορίζεται από τον
διδάσκοντα του κάθε μαθήματος, καταγράφεται στο
εγκεκριμένο περίγραμμα του μαθήματος και δε μεταβάλλεται. Κάθε μάθημα, άσκηση, εργαστήριο ή άλλη
εκπαιδευτική δραστηριότητα καθώς και η Μ.Δ.Ε. βαθμολογούνται αυτοτελώς. Η βαθμολόγηση γίνεται στην
κλίμακα 0-10. Η βαθμολογία των μαθημάτων αναρτάται
στο πληροφοριακό σύστημα εντός 30 ημερών από τη
λήξη της εξεταστικής περιόδου.
Ο ελάχιστος επιτυχής βαθμός για τα μαθήματα είναι το
έξι (6) και το επτά (7) για τη Μεταπτυχιακή Διπλωματική
Εργασία.
Άρθρο 14
Εγγραφή και δηλώσεις μαθημάτων
Η φοιτητική ιδιότητα αποκτάται με την εγγραφή του
φοιτητή στο Π.Μ.Σ. Οι εγγραφές γίνονται σε διάστημα
που ορίζεται από τη Γραμματεία του Π.Μ.Σ. για κάθε ακαδημαϊκό έτος. Όλοι οι φοιτητές υποχρεούνται να αποδέ-
χονται πλήρως τις διατάξεις του παρόντος κανονισμού
μεταπτυχιακών σπουδών.
Σε κάθε ακαδημαϊκό εξάμηνο, η δήλωση των μαθημάτων που θα παρακολουθήσει και θα εξεταστεί ο
κάθε φοιτητής γίνεται αποκλειστικά σε ημερομηνίες που
ανακοινώνει η γραμματεία του Π.Μ.Σ. Απορρίπτονται
αιτήσεις δηλώσεων που υποβάλλονται εκτός των ημερομηνιών αυτών. Στο Π.Μ.Σ. «Μηχανικών Πληροφορικής»
οι φοιτητές πρέπει να δηλώσουν και να παρακολουθήσουν όλα τα μαθήματα του προγράμματος σπουδών στο
εξάμηνο που προβλέπεται.
Άρθρο 15
Δικαιώματα και υποχρεώσεις φοιτητών
15.1 Γενικά Δικαιώματα και Υποχρεώσεις
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών με τις ίδιες προϋποθέσεις
και κριτήρια που ορίζει το Πανεπιστήμιο, εκτός του δικαιώματος παροχής δωρεάν διδακτικών συγγραμμάτων.
Οι υποψήφιοι μεταπτυχιακοί φοιτητές πρέπει να είναι
ενήμεροι για τον παρόντα Κανονισμό πριν την εγγραφή
τους. Οι μεταπτυχιακοί φοιτητές έχουν τις παρακάτω
υποχρεώσεις:
- Να παρακολουθούν τα προσφερόμενα μαθήματα,
- να συμμετέχουν σε ημερίδες και άλλες επιστημονικές
εκδηλώσεις με θέματα συναφή με το αντικείμενο του
Π.Μ.Σ.,
- να υποβάλλουν εντός των προβλεπόμενων προθεσμιών τις εργασίες τους,
- να προσέρχονται στις εξετάσεις των μαθημάτων,
- να συμμετέχουν στη διαδικασία αξιολόγησης του
προγράμματος,
- να ολοκληρώσουν με επιτυχία τη Μεταπτυχιακή Διπλωματική τους Εργασία,
- να έχουν τακτοποιήσει όλες τις οικονομικές τους
υποχρεώσεις, καθώς και όποια άλλη υποχρέωση προς
το Ίδρυμα, πριν από την ορκωμοσία. Στις υποχρεώσεις
αυτές συγκαταλέγεται η παράδοση του δωματίου της
Φοιτητικής Εστίας, σε περίπτωση που ήταν δικαιούχοι,
καθώς και η επιστροφή όλου του υλικού που έχουν δανειστεί από τη Βιβλιοθήκη του Πανεπιστημίου. Σε αντί-
θετη περίπτωση, δεν θα έχουν δικαίωμα να παραλάβουν
το Δίπλωμα Μεταπτυχιακών Σπουδών ή άλλο σχετικό
έγγραφο,
- να τηρούν τον παρόντα Κανονισμό Μεταπτυχιακών
Σπουδών, τις αποφάσεις των οργάνων του Π.Μ.Σ., του
Τμήματος και του Πανεπιστημίου,
- να σέβονται και να τηρούν τους κανόνες της ακαδημαϊκής δεοντολογίας και της έρευνας.
15.2 Παροχή επικουρικού έργου στο τμήμα
Οι φοιτητές του Π.Μ.Σ. «Μηχανικών Πληροφορικής»
υποχρεούνται να παρέχουν επικουρικό διδακτικό έργο
προς το τμήμα ή το Πανεπιστήμιο έως έξι (6) ώρες ανά
εβδομάδα. Ως επικουρικό διδακτικό έργο ορίζεται η επικουρία των μελών Διδακτικού Ερευνητικού Προσωπικού
(Δ.Ε.Π.) κατά την άσκηση του διδακτικού τους έργου,
η άσκηση των φοιτητών, η διεξαγωγή φροντιστηρίων,
εργαστηριακών ασκήσεων, η εποπτεία εξετάσεων και η
διόρθωση ασκήσεων.
15.3 Κινητικότητα ERASMUS
Οι φοιτητές μπορούν να συμμετέχουν στο πρόγραμμα
κινητικότητας ERASMUS κατά την κείμενη νομοθεσία
και τον κανονισμό του Πανεπιστημίου. Στην περίπτωση
αυτή ο μέγιστος αριθμός πιστωτικών μονάδων ECTS που
μπορούν να αναγνωρίσουν, από μαθήματα τα οποία παΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1306/26.02.2024
ρακολούθησαν και εξετάστηκαν επιτυχώς στο ίδρυμα
της αλλοδαπής, ανέρχεται σε τριάντα (30).
15.4 Συμβουλευτική υποστήριξη
Το Γραφείο Διασύνδεσης του ΕΛΜΕΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης.
Άρθρο 16
Καθήκοντα Διδασκόντων
Οι διδάσκοντες του Π.Μ.Σ. θα πρέπει
- Να επεκτείνουν τις γνωστικές τους ικανότητες εντός
του ευρύτερου πλαισίου του επιστημονικού πεδίου ώστε
να είναι σε θέση να προσφέρουν στους φοιτητές διεπιστημονική σύγχρονη γνώση,
- να είναι προσιτοί στους φοιτητές, να συζητούν, να
συνεργάζονται και να συνεισφέρουν με τις γνώσεις και
την εμπειρία τους σε μια επιτυχημένη, ακαδημαϊκή πορεία των φοιτητών,
- να καταρτούν ένα περίγραμμα μαθήματος, που περιλαμβάνει τους στόχους, τα μαθησιακά αποτελέσμα-
τα, βιβλιογραφία, τον τρόπο αξιολόγησης, εκτεταμένο
αναλυτικό πρόγραμμα, έτσι ώστε το διδακτικό υλικό να
καλύπτει πλήρως τις ακαδημαϊκές ανάγκες της εκπαιδευτικής δραστηριότητας,
- να στηρίζουν τη φοιτητοκεντρική μάθηση, να συμμετέχουν σε συζητήσεις σχετικά με τα αποτελέσματα των
εξετάσεων ή των εργασιών με στόχο τη μεγιστοποίηση
της μαθησιακής επιτυχίας,
- να προτείνουν θέματα Μεταπτυχιακών Διπλωματικών Εργασιών, να συνεργάζονται και να βοηθούν τους
φοιτητές κατά την εκπόνηση των Εργασιών.
Άρθρο 17
Δυνατότητα χορήγησης υποτροφιών
Η Σ.Ε. του Π.Μ.Σ. δύναται να χορηγεί υποτροφίες αριστείας και ανταποδοτικές υποτροφίες προς τους μετα-
πτυχιακούς φοιτητές του Τμήματος, όταν υπάρχουν οι
διαθέσιμοι πόροι, σύμφωνα με όσα ορίζει ο Κανονισμός
των Προγραμμάτων Μεταπτυχιακών και Διδακτορικών
Σπουδών του Πανεπιστημίου και η ισχύουσα νομοθεσία. Οι υποτροφίες αριστείας χορηγούνται με βασικό
κριτήριο την επίδοση των φοιτητών στις σπουδές τους
ή την ατομική και την οικογενειακή οικονομική τους κατάσταση. Οι ανταποδοτικές υποτροφίες χορηγούνται
με την υποχρέωση υποστήριξης της εκπαιδευτικής
διαδικασίας και της παροχής επικουρικού διδακτικού
έργου. Το κόστος των υποτροφιών δύναται να βαρύνει
τον προϋπολογισμό έργων/προγραμμάτων τα οποία
χρηματοδοτούνται από ιδιωτικούς, διεθνείς και ίδιους
πόρους του ΕΛΚΕ του Πανεπιστημίου, καθώς και συγχρηματοδοτούμενων έργων του Εταιρικού Συμφώνου για
το Πλαίσιο Ανάπτυξης (ΕΣΠΑ). Κάθε είδους υποτροφίες,
χρηματικά βραβεία και ανταποδοτικές υποτροφίες που
χορηγούνται στο πλαίσιο του παρόντος, δεν υπόκεινται
σε οποιονδήποτε φόρο, κράτηση, ασφαλιστική εισφορά
και ειδική εισφορά αλληλεγγύης του άρθρου 43Α του
Κώδικα Φορολογίας Εισοδήματος (ν. 4172/2013, Α’ 167).
Κατά την πληρωμή δαπανών υποτροφιών και χρηματικών βραβείων δεν απαιτείται η προσκόμιση φορολο-
γικής και ασφαλιστικής ενημερότητας του δικαιούχου.
Άρθρο 18
Τρόπος οργάνωσης εκπαιδευτικής διαδικασίας
Το Π.Μ.Σ. «Μηχανικών Πληροφορικής» υλοποιείται με
τη διά ζώσης εκπαιδευτική διαδικασία. Η παρακολούθηση των μαθημάτων του Π.Μ.Σ. είναι υποχρεωτική. Ο
ανώτατος επιτρεπτός αριθμός απουσιών ανά μάθημα
του προγράμματος, για να θεωρηθεί επιτυχής η παρακολούθησή του, δεν μπορεί να υπερβαίνει το 20% των
διαλέξεων του μαθήματος.
Άρθρο 19
Υποδομή και χρηματοδότηση του ΠΜΣ
1. Για την εύρυθμη λειτουργία του Π.Μ.Σ. θα διατεθούν αίθουσες διδασκαλίας και σεμιναρίων, αμφιθέατρα
εξοπλισμένα με οπτικοακουστικά μέσα και εργαστήρια
του Τμήματος Ηλεκτρολόγων Μηχανικών και Μηχανικών
Υπολογιστών του Πανεπιστημίου.
2. Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του, η οποία στελεχώνεται από άτομο/α που προσλαμβάνονται από το Π.Μ.Σ.
για αυτό το σκοπό, και βρίσκεται υπό την εποπτεία της
Γραμματείας του Τμήματος Ηλεκτρολόγων Μηχανικών
και Μηχανικών Υπολογιστών.
3. Η χρηματοδότηση του Π.Μ.Σ. μπορεί να προέρχεται
από:
α) Δωρεές, παροχές, κληροδοτήματα και κάθε είδους
χορηγίες φορέων του δημόσιου τομέα, όπως οριοθετείται στην περ. α’ της παρ. 1 του άρθρου 14 του ν. 4270/
2014 (Α’ 143), ή του ιδιωτικού τομέα,
β) πόρους από ερευνητικά προγράμματα,
γ) πόρους από προγράμματα της Ευρωπαϊκής Ένωσης
ή άλλων διεθνών οργανισμών,
δ) κάθε άλλη νόμιμη πηγή.
Για τη συμμετοχή τους στο Π.Μ.Σ. «Μηχανικών Πληροφορικής» οι μεταπτυχιακοί φοιτητές δεν καταβάλλουν
τέλη φοίτησης.
Άρθρο 20
Αξιολόγηση του προγράμματος
Η εσωτερική και εξωτερική αξιολόγηση του Π.Μ.Σ. θα
γίνεται σύμφωνα με τις ισχύουσες διατάξεις και τον Κανονισμό Προγραμμάτων Μεταπτυχιακών και Διδακτορικών
Σπουδών του Πανεπιστημίου.
Άρθρο 21
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό Λειτουργίας ή τον Κανονισμό Μεταπτυχιακών και
Διδακτορικών Σπουδών του Πανεπιστημίου θα ρυθμίζονται με αποφάσεις της Συνέλευσης του Τμήματος ή
της Συγκλήτου σύμφωνα με την ισχύουσα νομοθεσία.
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 21 Φεβρουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ

[Source: 20240201306.pdf | Tokens: 32434]